Diari Oficial de la Generalitat Valenciana


Sumari del DOGV 4494, del 07-05-2003 (2003/4791)

Rotlle d'apel·lació número 927/2002. Cèdula de notificació.
-----------------------------------------------------------

### Dades del document

Número de DOGV
:   4494

Data del DOGV
:   07-05-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/4791


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 927/2002. Cèdula de notificació. [2003/Q4791]
  
La Secció Sisena de l'Audiència Provincial de València ha dictat, en el rotlle d'apel·lació número 927/2002, la sentència que té l'encapçalament i la part dispositiva que es diu tot seguit:
  
Audiència Provincial de València
  
Secció Sisena
  
Sentència número 142
  
- President: Vicente Ortega Llorca
  
- Magistrats:
  
· Alberto Jarabo Calatayud
  
· María Mestre Ramos
  
València, 28 de febrer de 2003
  
La Secció Sisena de l'Audiència Provincial de València, integrada pels magistrats anotats al marge, sent-ne ponent María Mestre Ramos, ha vist el present recurs d'apel·lació interposat contra la sentència, de data 28 de juny de 2002, dictada en actuacions de juí declaratiu de menor quantia 40/2001, tramitades pel Jutjat de Primera Instància 21 de València.
  
Han sigut part en el recurs, com a apel·lant, la comunitat de propietaris garatge edifici avinguda de Pérez Galdós, 86, representada per la procuradora dels tribunals Florentina Pérez Samper, assistida pel lletrat Enrique Montagud Castelló; i, com a apel·lada, Rafael Vidal Asensi, Manuel López Sieben, representada per la procuradora dels tribunals Celia Sin Sánchez, assistida de la lletrada Lucía Martínez Galvañ; l'entitat mercantil Mele Fashion, SL, i l'entitat mercantil Construcciones Rimpo, SL.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei i per l'autoritat conferida per la Constitució aprovada pel poble espanyol, decidix:
  
1. Que estima parcialment el recurs d'apel·lació interposat per la comunitat de propietaris garatge avinguda de Pérez Galdós, 86.
  
2. Que es revoca parcialment la sentència de data 28 de juny de 2002, i s'acorda condemnar Rafael Vidal Asensi i Manuel López Siebe a que:
  
a) Feu al local que ocupa el garatge situat al soterrani de l'edifici a València, avinguda de Pérez Galdós, número 86, les obres necessàries i invertiu-hi els materials, la mà d'obra i els servicis professionals necessaris perquè reparen i esmenen els defectes constructius del garatge que provoquen les filtracions i les inundacions d'aigua, i uns altres danys que s'hi puguen produir per estos defectes, en especial cal impermeabilitzar-lo i utilitzar tots els mitjans constructius i tècnics que calguen per a obtindre com a resultat la desaparició de les deficiències observades i l'adequat ús d'este sense que s'hi produïsquen humitats, filtracions i fuites d'aigua de cap tipus. S'han d'incloure els costos d'arquitectes, aparelladors, constructors, llicències administratives i tots els altres que calguen.
  
b) Cal pagar a la comunitat demandant la quantitat de cent setanta-set mil quatre-centes huitanta pessetes (177.480 PTA), 29.530,187 euros, així com les que s'acrediten per la comunitat actora en concepte satisfet per extracció d'aigua i reparació de desperfectes de les filtracions des de la interposició de la demanda fins a la reparació dels defectes.
  
c) I solidàriament amb l'entitat Mele Fashion, SL, cal realitzar les actuacions que calguen per a l'obtenció de la llicència de primera ocupació del garatge i l'autorització del gual permanent i efectuat tot tipus d'autorització, obra o adquisició i instal·lació de l'aparell, que l'administració requerisca per a la concessió de l'esmentada llicència i autorització, actuació que caldrà iniciar en el termini màxim de 15 dies amb l'advertència que en un altre cas s'efectuarà a costa seua.
  
3. En matèria de costes no es fa expressa condemna en costes en esta alçada ni en primera instància.
  
I, quan pertoque, amb un certificat literal d'esta mateixa resolució i l'oportú ofici, retorneu les actuacions originals al jutjat d'instància.
  
Esta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació».
  
Esta cèdula es publica en el Diari Oficial de la Generalitat Valenciana, a fi de notificar a la part incompareguda, Mele Fashion, SL, i Construcciones Rimpo, SL.